Document ID: 32014D0742

RÅDETS AFGØRELSE 2014/742/FUSP
af 28. oktober 2014
om ophævelse af fælles holdning 2000/696/FUSP om opretholdelse af særlige restriktive foranstaltninger rettet mod Slobodan Milosevic og personer, der er knyttet til ham, og de tilknyttede fælles holdninger 98/240/FUSP, 98/326/FUSP, 1999/318/FUSP og 2000/599/FUSP
RÅDET FOR DEN EUROPÆISKE UNION HAR -
under henvisning til traktaten om Den Europæiske Union, særlig artikel 29, og
ud fra følgende betragtninger:
(1)
Rådet vedtog den 10. november 2000 fælles holdning 2000/696/FUSP (1).
(2)
Fælles holdning 2000/696/FUSP gennemførte bestemmelsen i Rådets fælles holdning 2000/599/FUSP (2) om, at særlige restriktive foranstaltninger rettet mod Slobodan Milosevic og personer, der er knyttet til ham, skulle opretholdes.
(3)
Fælles holdning 2000/696/FUSP reviderede derfor de restriktive foranstaltninger i Rådets fælles holdning 98/240/FUSP (3), 98/326/FUSP (4) og 1999/318/FUSP (5) med henblik på kun at opretholde de restriktive foranstaltninger rettet mod Slobodan Milosevic og personer, der er knyttet til ham.
(4)
Slobodan Milosevic og personer, der er knyttet til ham, udgør ikke længere en trussel mod konsolideringen af demokratiet, og der er derfor ingen grund til at fortsætte med at anvende disse restriktive foranstaltninger.
(5)
Fælles holdning 98/240/FUSP, 98/326/FUSP, 1999/318/FUSP, 2000/599/FUSP og 2000/696/FUSP bør derfor ophæves -
VEDTAGET DENNE AFGØRELSE:
Artikel 1
Fælles holdning 98/240/FUSP, 98/326/FUSP, 1999/318/FUSP, 2000/599/FUSP og 2000/696/FUSP ophæves.
Artikel 2
Denne afgørelse træder i kraft på dagen for offentliggørelsen i Den Europæiske Unions Tidende.
Udfærdiget i Luxembourg, den 28. oktober 2014.

Labels: 10
18
5